stanford-oval/wikipedia huggingface dataset:
ฟาโรห์วาช
ตำแหน่งผู้ปกครอง

ฟาโรห์วาชทรงมีอยู่จริงหรือไม่นั้นยังไม่คลุมเครืออยู่ แต่สิ่งเดียวที่เป็นไปได้ในการยืนยันการมีอยู่ของพระองค์ คือ แผ่นศิลาแห่งนาร์เมอร์ ซึ่งพบในเมืองเฮียราคอนโพลิส ทางด้านขวาของแผ่นศิลาดังกล่าวได้ปรากฏภาพเชลยที่คุกเข่า ซึ่งมีลักษณะ "ไม่เหมือนชาวอียิปต์" ที่กำลังจะถูกฟาโรห์นาร์เมอร์ทรงฟาดคทา อักษรอียิปต์โบราณที่แกะสลักใกล้กับรูปเชลยศึก คือ สัญลักษณ์รูปฉมวกและทะเลสาบ ซึ่งได้รับการพิจารณาโดยนักวิชาการว่าเป็นชื่อของสถานที่ของเชตปกครองท้องถิ่นแห่งฉมวก (ตั้งอยู่ในบริเวณดินดอนสามเหลี่ยมปากแม่น้ำไนล์ทางตะวันตกเฉียงเหนือติดกับชายแดนลิเบีย) หรือชื่อส่วนตัวของเชลยศึกนั้น ซึ่งออกเสียงว่า วาชอิ หรือ วาช
สันนิษฐานว่า การระบุตัวตนแบบอย่างหลังนั้นถูกต้อง และฟาโรห์วาชทรงเป็นบุคคลสำคัญทางประวัติศาสตร์ จึงสันนิษฐานว่าพระองค์อาจจะทรงเป็นผู้ปกครองคนสุดท้ายของราชวงศ์อียิปต์ล่างที่บูโต ซึ่งท้ายที่สุดก็ทรงพ่ายแพ้ต่อผู้นำแห่งอียิปต์บนพระนามว่า นาร์เมอร์ อย่างไรก็ตาม เป็นไปได้ว่าแผ่นศิลาแห่งนาร์เมอร์จะแสดงให้เห็นภาพเปรียบเทียบมากกว่าเหตุการณ์ทางประวัติศาสตร์ โดยวาชอาจจะเป็นเพียงส่วนหนึ่งของแผ่นศิลานี้เท่านั้น
นักโบราณคดีอย่าง เอ็ดวิน ฟาน เด็น บริงค์ ได้โต้แย้งว่า ฟาโรห์เฮดจู ฮอร์ ซึ่งทรงเป็นผู้ปกครองอียิปต์ล่างในสมัยก่อนยุคราชวงศ์อีกพระองค์หนึ่ง ก็สามารถระบุได้ว่าเป็นฟาโรห์พระองค์เดียวกันกับฟาโรห์วาช ซึ่งอิงจากความคล้ายคลึงกันระหว่างพระนามเซเรคของฟาโรห์เฮดจู ฮอร์ กับการแกะสลักพระนามของฟาโรห์วาชบนแผ่นศิลาแห่งนาร์เมอร์
ภาษาอิเทิลเมน

| ภาษาอิเทิลเมน |
| --- | --- |
ภาษาคัมชาดัลตะวันตก, ภาษาอิเทิลเมนตะวันตก
итэнмэн  Itənmən
ประเทศที่มีการพูด: รัสเซีย
ภูมิภาค: คาบสมุทรคัมชัตคา
ชาติพันธุ์: ชาวอิเทิลเมนจำนวน 2,596 คน (2021)
จำนวนผู้พูด: 808  (2020)
ตระกูลภาษา: ชูคอตโก-คัมชัตกัน  คัมชัตกันภาษาอิเทิลเมน
ระบบการเขียน: อักษรไซริลลิก
รหัสภาษา
ISO 639-3: itl
การกระจายตัวของประชากรผู้พูดภาษา  อิเทิลเมนตะวันตกก่อนการมาถึงของชาติตะวันตกและภาษาอื่น ๆ ในตระกูลภาษาชูคอตโก-คัมชัตกัน
ภาษาอิเทิลเมนถูกจัดลำดับเป็นภาษาใกล้สูญขั้นวิกฤตในแผนที่ชุดภาษาใกล้สูญของโลกโดย UNESCO
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาอิเทิลเมน (Itelmen: Itənmən) หรือ ภาษาอิเทิลเมนตะวันตก ซึ่งเดิมเรียกว่าภาษาคัมชาดัลตะวันตก เป็นภาษาที่อยู่ในตระกูลภาษาชูคอตโก-คัมชัตกันที่พูดกันบนชายฝั่งตะวันตกของคาบสมุทรคัมชัตคา มีผู้พูดเป็นภาษาแม่น้อยกว่าร้อยคน ซึ่งส่วนใหญ่เป็นผู้สูงอายุ ตามข้อมูลของการสำรวจสำมะโนประชากรเมื่อปี 2021 มีจำนวน 2,596 คนที่เป็นชาวอิเทิลเมนดั้งเดิม ซึ่งปัจจุบันแทบทั้งหมดพูดภาษารัสเซียได้เพียงภาษาเดียว อย่างไรก็ตาม ในตัวคัมชัตคาเองก็มีความพยายามที่จะฟื้นฟูภาษานี้ขึ้นมา รวมทั้งมีการสอนภาษานี้ในโรงเรียนหลายแห่งในภูมิภาคนี้
ภาษาอิเทิลเมน (ตะวันตก) เป็นภาษาในกลุ่มภาษาคัมชัตกันเพียงภาษาเดียวที่ยังคงหลงเหลืออยู่ มี 2 ภาษาย่อย คือ ภาษาย่อยทางตอนใต้ของฮายรยูโซโว (Khayryuzovo) และภาษาย่อยทางตอนเหนือของเซเดนกา (Sedanka)
บรรณานุกรม

Volodin, Aleksandr P. (1976). Itelแม่แบบ:Softsignmenskij jazyk. Leningrad: Izd. Nauka.
Volodin, Aleksandr P. & Klavdija N. Chalojmova. (1989). Slovarแม่แบบ:Softsign itelแม่แบบ:Softsignmensko—russkij i russko—itelแม่แบบ:Softsignmenskij. Leningrad: Prosveščenie. ISBN 5-09-000106-5.
แหล่งข้อมูลอื่น

วิธีการบันทึกภาษาอิเทิลเมน
หนังสือปกแดงของประชาชนแห่งจักรวรรดิรัสเซีย
Ительменский язык
ИТЕлЬМЕНСКИЙ ЯЗЫК (А. П. Володин)
เอกสารโบบาลีค
Itelmen: คู่มือบรรณานุกรม
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  ญี่ปุ่น
กวาเม อึนกรูมา

| กวาเม อึนกรูมา |
| --- | --- |


นายกรัฐมนตรีกานา
ดำรงตำแหน่ง 6 มีนาคม พ.ศ. 2500 – 1 กรกฎาคม พ.ศ. 2503
กษัตริย์: สมเด็จพระราชินีนาถเอลิซาเบธที่ 2 ผู้สำเร็จราชการแทนพระองค์: Charles Noble Arden-Clarke (6 มีนาคม – 24 มิถุนายน 1957)  Lord Listowel (24 มิถุนายน 1957 – 1 กรกฎาคม 1960)
ก่อนหน้า: สถาปนาตำแหน่ง
ถัดไป: ยุบเลิกตำแหน่ง
ประธานาธิบดีกานา
ดำรงตำแหน่ง 1 กรกฎาคม พ.ศ. 2503 – 24 กุมภาพันธ์ พ.ศ. 2509
กษัตริย์: สมเด็จพระราชินีนาถเอลิซาเบธที่ 2
ก่อนหน้า: สถาปนาตำแหน่ง
ถัดไป: โจเซฟ อาร์เธอร์ อันกราห์ (รัฐประหาร)
 
ข้อมูลส่วนบุคคล
เกิด: 21 กันยายน ค.ศ. 1909(1909-09-21) โกลด์โคสต์
เสียชีวิต: 27 เมษายน ค.ศ. 1972(1972-04-27) (62 ปี)  บูคาเรสต์, ประเทศโรมาเนีย
พรรคการเมือง: Convention Peoples' Party
คู่สมรส: ฟาเธีย ริสค์
บุตร: Francis, Gamal, Samia, Sekou

ฟรานซิส กวาเม อึนกรูมา (อังกฤษ: Francis Kwame Nkrumah; 21 กันยายน ค.ศ. 1909 – 27 เมษายน ค.ศ. 1972) เป็นนักการเมือง นักทฤษฎีการเมือง และนักปฏิวัติชาวกานา เขาดำรงตำแหน่งนายกรัฐมนตรีโกลด์โคสต์ตั้งแต่ ค.ศ. 1952 จนถึง ค.ศ. 1957 เมื่อประเทศได้รับเอกราชจากสหราชอาณาจักร ต่อมาดำรงตำแหน่งนายกรัฐมนตรีและประธานาธิบดีกานาคนแรกตั้งแต่ ค.ศ. 1957 จนถึง ค.ศ. 1966 อึนกรูมาเป็นหนึ่งในผู้สนับสนุนที่มีอิทธิพลอย่างมากต่ออุดมการณ์รวมกลุ่มแอฟริกัน นอกจากนี้ เขายังเป็นสมาชิกผู้ก่อตั้งองค์การเอกภาพแอฟริกา (OAU) และได้รับรางวัลสันติภาพเลนินจากสหภาพโซเวียตใน ค.ศ. 1962
อึนกรูมาได้รับการศึกษาระดับอุดมศึกษาในต่างประเทศเป็นเวลาสิบสองปี ซึ่งทำให้เขาได้พัฒนาแนวคิดทางการเมืองตลอดจนรวบรวมผู้นิยมอุดมการณ์รวมกลุ่มแอฟริกันไว้ด้วยกัน อึนกรูมาเดินทางกลับโกลด์โคสต์เพื่อเริ่มต้นอาชีพทางการเมืองในฐานะผู้สนับสนุนเอกราชของชาติ เขาก่อตั้งพรรครวมกลุ่มประชาชน (Convention People's Party) ซึ่งได้รับความนิยมอย่างรวดเร็วจากความสนใจที่ไม่เคยเกิดขึ้นมาก่อนในหมู่ผู้มีสิทธิเลือกตั้งทั่วไป เขากลายเป็นนายกรัฐมนตรีใน ค.ศ. 1952 และยังคงดำรงตำแหน่งต่อไปหลังจากประเทศกานาได้รับเอกราชจากบริเตนใน ค.ศ. 1957 ซึ่งนับเป็นชาติแรกในภูมิภาคซาฮาราตอนล่างที่ได้รับเอกราช ต่อมาใน ค.ศ. 1960 ชาวกานาได้อนุมัติรัฐธรรมนูญฉบับใหม่และเลือกให้อึนกรูมาเป็นประธานาธิบดี
การบริหารของเขาใช้แนวทางสังคมนิยมและชาตินิยมเป็นหลัก ซึ่งมีการให้ทุนสนับสนุนโครงการอุตสาหกรรมและพลังงานแห่งชาติ พัฒนาระบบการศึกษาของชาติให้แข็งแกร่ง และส่งเสริมวัฒนธรรมรวมกลุ่มแอฟริกัน ภายใต้การปกครองของอึนกรูมา กานามีบทบาทนําในความสัมพันธ์ระหว่างประเทศของทวีปแอฟริกาและขบวนการรวมกลุ่มแอฟริกันในช่วงการปลดอาณานิคมในแอฟริกา
หลังจากความพยายามที่ล้มเหลวหลายครั้งในชีวิตของเขา ควบคู่ไปกับสภาพเศรษฐกิจในท้องถิ่นที่ยากลําบากมากขึ้น รัฐบาลอึนกรูมาจึงเริ่มการปกครองแบบเผด็จการในช่วงทศวรรษ 1960 โดยได้ปราบปรามฝ่ายค้านทางการเมืองและดําเนินการเลือกตั้งที่ไม่เสรีหรือยุติธรรม ใน ค.ศ. 1964 กานากลายเป็นรัฐพรรคการเมืองเดียวหลังจากการแก้ไขรัฐธรรมนูญและกำหนดให้อึนกรูมาเป็นประธานาธิบดีตลอดชีพของประเทศ เขาสนับสนุนลัทธิบูชาบุคคล โดยได้จัดตั้งสถาบันทางอุดมการณ์และประกาศใช้คำนำหน้าชื่อเป็น "โอซักเยโฟ ดีอาร์." (Osagyefo Dr.) อึนกรูมาถูกปลดใน ค.ศ. 1966 เนื่องจากรัฐประหารที่นำโดยคณะปลดปล่อยแห่งชาติซึ่งมีซีไอเออยู่เบื้องหลัง ซึ่งทำให้การกำกับดูแลเศรษฐกิจของประเทศถูกโอนไปเป็นของเอกชน อึนกรูมาใช้ชีวิตที่เหลือในประเทศกินี โดยที่นั่นเขาได้รับการเสนอชื่อให้เป็นประธานร่วมกิตติมศักดิ์
ประวัติ > วัยเด็กและการศึกษา

กวาเม อึนกรูเป็นบุตรของนางเนียนิบา เกิดเมื่อปี พ.ศ. 2452 ในเมืองอึนโกรฟุล โกลด์โคสต์ เขาจบการศึกษาจากโรงเรียนอะคิโมตาซึ่งเป็นโรงเรียนที่มีชื่อเสียงในเมืองอักกราในปี 1930 เขาเดินทางไปสหรัฐอเมริกาในปี พ.ศ. 2478 จบปริญญาตรีจากมหาวิทยาลัยลินคอล์น รัฐเพนซิลเวเนีย ในปี พ.ศ. 2482 ปริญญาโทด้านการศึกษาจากมหาวิทยาลัยเพนซิลเวเนีย ในปี พ.ศ. 2484 และปริญญาโทด้านปรัชญาในปีต่อมา
ระหว่างที่อยู่ในสหรัฐอเมริกา อึนกรูมาเทศน์ที่โบสถ์เพรสไบทีเรียนของคนผิวดำในฟิลาเดเฟียและนครนิวยอร์ก เขาอ่านหนังสือเกี่ยวกับการเมืองและศาสนา และสอนวิชาปรัชญาแก่นักเรียน อึนกรูมาได้พบกับแนวความคิดของมาร์กัส การ์วี และในพ.ศ. 2486 เขาได้พบและเริ่มติดต่อกับซี. แอล. อาร์ เจมส์ นักการเมืองลัทธิมาร์กซชาวตรินิแดด ผู้ซึ่งภายหลังอึนกรูมากล่าวถึงว่าเป็นผู้สอนให้เขาได้รู้ว่าการปฏิบัติการใต้ดินนั้นให้ผลได้อย่างไร
อึนกรูมาเดินทางมาลอนดอนในเดือนพฤษภาคม พ.ศ. 2488 โดยตั้งใจว่าจะศึกษาต่อที่วิทยาลัยเศรษฐศาสตร์และรัฐศาสตร์แห่งลอนดอน หลังจากที่ได้พบกับจอร์จ แพดมอร์ เขาช่วยการจัดงานประชุมแพน-อัฟริกันครั้งที่ห้าในเมืองแมนเชสเตอร์ ประเทศอังกฤษ ตอนนั้นเขาได้ก่อตั้งคณะเลขาธิการแห่งประเทศแอฟริกาตะวันตกเพื่อที่จะยกเลิกอาณานิคมในแอฟริกา อึนกรูมาได้รับตำแหน่งรองประธานสมาคมนักเรียนแอฟริกาตะวันตก (WASU)
ภายหลัง อึนกรูมายังได้รับปริญญาดุษฎีบัณฑิตกิตติมศักดิ์จากมหาวิทยาลัยลินคอล์น มหาวิทยาลัยรัฐมอสโก มหาวิทยาลัยไคโร มหาวิทยาลัยฮัมโบล์ท และอื่น ๆ อีกด้วย
ประวัติ > กลับสู่โกลด์โคสต์

ในฤดูใบไม้ร่วงของปี พ.ศ. 2490 อึนกรูมาได้รับเชิญให้รับตำแหน่งเลขาธิการของ United Gold Coast Convention (UGCC) ซึ่งมีจุดประสงค์เพื่อดำเนินการสู่อิสรภาพ อึนกรูมารับตำแหน่งนี้และออเดินทางสู่โกลด์โคสต์ หลังจากที่หยุดแวะที่ประเทศเซียร์ราลีโอน ไลบีเรีย และโกตดิวัวร์ เขาก็เดินทางมาถึงโกลด์โคสต์ในเดือนธันวาคม พ.ศ. 2490
แหล่งข้อมูลอื่น

แม่แบบ:S-dip
| ก่อนหน้า> วาระในพรรคการเมือง  | วาระในพรรคการเมือง  | กวาเม อึนกรูมา> วาระในพรรคการเมือง  |  | ถัดไป>  |
| --- | --- | --- | --- | --- |
| New office | หัวหน้าConvention People's Party 1948–66 | สมัยต่อมา สิ้นสุดตำแหน่ง |  |  |
ตำแหน่งทางการเมือง 
| New office | นายกรัฐมนตรีแห่งบริติชโกลด์โคสต์ 1952–57 | สมัยต่อมา Himself as Prime Minister of Ghana |  |  |
| สมัยก่อนหน้า Himself as Prime Minister of the Gold Coast | นายกรัฐมนตรีกานา 1957–60 | VacantTitle next held byKofi Abrefa Busia |  |  |
| New office | รัฐมนตรีว่าการกระทรวงต่างประเทศ 1957–58 | สมัยต่อมา Kojo Botsio |  |  |
| New office | รัฐมนตรีว่าการกระทรวงกลาโหม 1957–60 | สมัยต่อมา Charles de Graft Dickson |  |  |
| สมัยก่อนหน้า Krobo Edusei | รัฐมนตรีว่าการกระทรวงมหาดไทย 1958 | สมัยต่อมา Ashford Emmanuel Inkumsah |  |  |
| สมัยก่อนหน้า สมเด็จพระราชินีนาถเอลิซาเบธที่ 2 as พระมหากษัตริย์แห่งกานา | ประธานาธิบดีกานา 1960–66 | สมัยต่อมา โจเซฟ อาร์เธอร์ อันกราห์ |  |  |
| สมัยก่อนหน้า Ebenezer Ako-Adjei | รัฐมนตรีว่าการกระทรงต่างประเทศ 1962–63 | สมัยต่อมา Kojo Botsio |  |  |
| สมัยก่อนหน้า ญะมาล อับดุนนาศิร | ประธานองค์การสหภาพแอฟริกา 1965–66 | สมัยต่อมา โจเซฟ อาร์เธอร์ อันกราห์ |  |  |
นาโบท

บุคคลในหนังสือพงศ์กษัตริย์ของคัมภีร์ไบเบิล
ภาพพิมพ์แกะสลักทองแดงแสดงเหตุการณ์การเสียชีวิตของนาโบท โดย Caspar Luiken (ค.ศ. 1712)
นาโบท (อังกฤษ: Naboth; /ˈneɪbɒθ, -boʊθ/; ฮีบรู: נבות) เป็นพลเมืองของเมืองยิสเรเอล ในหนังสือพงศ์กษัตริย์ฉบับที่ 1 ในคัมภีร์ฮีบรูระบุว่านาโบทถูกสั่งประหารชีวิตโดยเยเซเบลราชินีแห่งราชอาณาจักรอิสราเอล เพื่อให้กษัตริย์อาหับพระสวามีเข้าครอบครองสวนองุ่นของนาโบทได้
เรื่องเล่า

1 พงศ์กษัตริย์ 21:1–16 เล่าว่านาโบทเป็นเจ้าของสวนองุ่นที่อยู่ข้างพระราชวังของอาหับในยิสเรเอล อาหับตรัสขอซื้อสวนองุ่นของนาโบทเพื่อใช้ทำเป็นสวนผัก (หรือสวนสมุนไพร) นาโบททูลปฏิเสธเพราะที่ดินนี้เป็นมรดกของบรรพบุรุษ บางคนตั้งทฤษฎีว่านาโบทกลัวที่ฝ่าฝืนธรรมบัญญัติของโมเสสซึ่งห้ามการขายที่ดินถาวร
เยเซเบลทรงแก้ปัญหานี้ โดยทรงพระอักษรในพระนามของอาหับส่งไปยังผู้ใหญ่และเจ้านายของเมืองยิสเรเอล ในพระอักษร ผู้ใหญ่และเจ้านายได้รับคำสั่งให้จัดงานถืออดอาหารและให้นาโบทนั่งในที่นั่งอันมีเกียรติ จากนั้นจึงนำพยานสองคนมากล่าวหา (เท็จ) ว่านาโบทแช่งพระเจ้าและกษัตริย์ แล้วพวกเขาทั้งหลายจึงเอาหินขว้างนาโบทจนตายนอกเมือง นักวิเคราะห์สังเกตว่าคำสั่งเหล่านี้จงใจให้ปฏิบัติตามแนวทางของพระคัมภีร์เกี่ยวกับกระบวนการยุติธรรมทางอาญาเพื่อไม่ให้สาธารณชนสงสัยว่ามีการเล่นไม่ซื่อ อย่างไรก็ตาม เยเซเบลทรงเรียกพยานสองคนอย่างชัดเจนว่าเป็น "อันธพาล" อาจหมายถึงว่าเป็นผู้เต็มใจที่จะทำทุกสิ่งเพื่อให้ได้เงิน
การสมคบคิดประสบผลสำเร็จ ศพของนาโบทก็ถูกสุนัขจรจัดเลีย
ไบเบิลซาตาน

| --- | --- |

ผู้ประพันธ์: แอนตัน ลาวี
ภาษา: อังกฤษ
ชุด: สหรัฐอเมริกา
หัวเรื่อง: ลัทธิซาตานลาวี, พิธีกรรม
ประเภท: ศาสนา, รหัสยศาสตร์, ปรัชญา
สำนักพิมพ์: Avon Books
วันที่พิมพ์: 1969
หน้า: 272
ISBN: 978-0-380-01539-9
เรื่องถัดไป: The Satanic Witch 
ไบเบิลซาตาน (อังกฤษ: The Satanic Bible) เป็นหนังสือรวบรวมชุดของบทความ บันทึกสังเกตการณ์ และพิธีกรรมที่เกี่ยวกับซาตานจากปรัชญาและความเชื่อของแอนตัน ลาวีใน พ.ศ. 2512  ประกอบด้วยหลักการที่สำคัญของลัทธิซาตานลาวี ทั้งทางด้านปรัชญาและหลักเกณฑ์ของการก่อตั้ง ไบเบิลซาตานไม่ถือว่าเป็นเอกสารศักดิ์สิทธิ์แบบไบเบิลของศาสนาคริสต์ แต่ผู้นับถือลัทธิซาตานถือว่าเป็นหนังสือที่มีอำนาจ และมีสถานะเทียบเท่าคัมภีร์ โดยหนังสือแบ่งออกเป็น 4 ส่วนตามเนื้อหา ได้แก่ The Book of Satan, The Book of Lucifer, The Book of Belial และ The Book of Leviathan ปัจจุบันมียอดขายกว่า 3 ล้านเล่มทั่วโลก
สวนสัตว์ดุสิต

| สวนสัตว์ดุสิต |
| --- | --- |
อนุสาวรีย์หมีในสวนสัตว์

วันที่เปิด: 18 มีนาคม พ.ศ. 2481
วันที่ปิด: 30 กันยายน พ.ศ. 2561
ที่ตั้ง: กรุงเทพมหานคร
จำนวนสัตว์: 2218
จำนวนสปีชีส์: 329
สะพาน
ไข่ไดโนเสาร์
ป้ายเขาดินวนา
ลานกิจกรรม หน้าบริเวณทางเข้าฝั่งถนนอู่ทองใน
สวนสัตว์ดุสิต หรือ เขาดินวนา เป็นสวนสัตว์แห่งแรกของประเทศไทย ตั้งอยู่เลขที่ 71 ถนนพระรามที่ 5 แขวงดุสิต เขตดุสิต กรุงเทพมหานคร ใกล้กับสนามเสือป่าและพระที่นั่งอนันตสมาคม มีเนื้อที่ 118 ไร่ ปัจจุบันสวนสัตว์ดุสิตได้ปิดให้บริการลงตั้งแต่วันที่ 30 กันยายน พ.ศ. 2561 โดยได้ย้ายสวนสัตว์ไปสร้างยังสถานที่แห่งใหม่บริเวณอำเภอธัญบุรี จังหวัดปทุมธานี ซึ่งคาดว่าจะเปิดให้บริการได้ในปี พ.ศ. 2570
ประวัติ

สวนสัตว์ดุสิต อยู่ในอาณาบริเวณของ "วังสวนดุสิต" มาตั้งแต่ พ.ศ. 2441 เมื่อครั้งที่พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงพระกรุณาโปรดเกล้าฯ ให้ซื้อสวนและนาในระหว่างคลองผดุงกรุงเกษมจนถึงคลองสามเสน ด้านตะวันออกถึงทางรถไฟด้วยเงินพระคลังข้างที่ ซึ่งเป็นพระราชทรัพย์ส่วนพระองค์ โดยพระราชทานชื่อที่ตำบลนี้ว่า "สวนดุสิต" (ราชกิจจานุเบกษา 7 มีนาคม ร.ศ. 117) ปัจจุบันเป็นที่ดินของสำนักงานทรัพย์สินส่วนพระมหากษัตริย์
18 มีนาคม พ.ศ. 2481 เทศบาลนครกรุงเทพขอพระราชทานพระบรมราชานุญาตดัดแปลงบริเวณสวนสัตว์กรุงเทพ เป็นสวนสาธารณะ และเปิดให้ประชาชนได้ใช้เป็นที่พักผ่อนหย่อนใจโดยไม่มีค่าเช่า และพระวรวงศ์เธอ พระองค์เจ้าอาทิตย์ทิพอาภา ผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร มีพระมหากรุณาธิคุณโปรดเกล้าฯ พระราชทานให้เป็นสวนสาธารณะ และยังพระราชทานลูกหลานกวางดาวที่พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวทรงนำมาจากอินโดนีเซีย ที่เมืองบุยเตนซอค (Buitenzurg) เมื่อการเสด็จประพาสเกาะชวาครั้งหลัง พ.ศ. 2444 (ร.ศ. 120) และสัตว์อื่นอีก 2-3 ชนิด จากสวนกวางบริเวณพระที่นั่งอัมพรสถานมาเลี้ยง
ต่อมากิจการสวนสัตว์ดุสิตของเทศบาลนครกรุงเทพ ซึ่งอยู่ในความควบคุมของกระทรวงมหาดไทย ได้ถูกโอนมาอยู่กับองค์การสวนสัตว์ ตามพระราชกฤษฎีกาจัดตั้งองค์การสวนสัตว์ พ.ศ. 2497
ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงรับองค์การสวนสัตว์เข้าไว้ในพระบรมราชูปถัมภ์ เมื่อ 15 พฤศจิกายน พ.ศ. 2506 จากการขอพระราชทานพระบรมราชวโรกาสกราบบังคมทูลพระกรุณา ขอพระกรุณาโปรดเกล้าฯ ของพลโท บัญญัติ เทพหัสดิน ณ อยุธยา ประธานกรรมการ และผู้อำนวยการองค์การสวนสัตว์
สวนสัตว์ดุสิตเป็นสวนสัตว์เปิดที่อยู่ใจกลางเมืองกรุงเทพฯ ซึ่งภายในสวนสัตว์ประกอบไปด้วยสัตว์ป่า นานาชนิด จำนวนสัตว์ทั้งหมดที่อยู่ในสวนสัตว์ดุสิต รวมทั้งสิ้น 1,343 ตัวแบ่งออกเป็น
สัตว์ที่เลี้ยงลูกด้วยนม จำนวน 331 ตัว
สัตว์เลื้อยคลาน จำนวน 170 ตัว
สัตว์ปีก จำนวน 842 ตัว
สวนสัตว์แห่งใหม่

ในวันที่ 30 พฤศจิกายน พ.ศ. 2560  พลเอกประยุทธ์ จันทร์โอชา นายกรัฐมนตรีในขณะนั้น ได้นำคณะเข้าเฝ้าทูลละอองธุลีพระบาท พระบาทสมเด็จพระวชิรเกล้าเจ้าอยู่หัว เพื่อรับพระราชทานโฉนดที่ดินบริเวณตำบลรังสิต อำเภอธัญบุรี จังหวัดปทุมธานี จำนวน 300 ไร่ โดยย้ายไปยังที่ใหม่เนื่องจากที่เก่านั้นมีพื้นที่คับแคบและไม่เพียงพอกับจำนวนสัตว์และนักท่องเที่ยวในปัจจุบัน ซึ่งสวนสัตว์ดุสิตในสถานที่เก่าเปิดดำเนินกิจการเป็นวันสุดท้าย คือ วันที่  30 กันยายน พ.ศ. 2561 โดยระหว่างที่สวนสัตว์แห่งใหม่อยู่ในระหว่างการก่อสร้าง ได้มีการย้ายสัตว์ต่าง ๆ ไปฝากเลี้ยงไว้ยังสวนสัตว์ต่าง ๆ ทั่วประเทศ 6 แห่ง
คลังภาพ

หมีหมาในสวนสัตว์ดุสิต
นกแคสโซแวรีใต้ในสวนสัตว์ดุสิต
นกกระจอกเทศในสวนสัตว์ดุสิต
เลียงผาใต้ในสวนสัตว์ดุสิต
เต่าเหลืองในสวนสัตว์ดุสิต
ดูเพิ่ม

สวนสัตว์เปิดเขาเขียว
สวนสัตว์นครราชสีมา
สวนสัตว์เชียงใหม่
สวนสัตว์สงขลา
แหล่งข้อมูลอื่น

แผนที่และภาพถ่ายทางอากาศของ สวนสัตว์ดุสิต
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′19″N 100°30′58″E﻿ / ﻿13.771826°N 100.516105°E﻿ / 13.771826; 100.516105
เว็บไซต์ของสวนสัตว์ดุสิต เก็บถาวร 2017-06-18 ที่ เวย์แบ็กแมชชีน
Khaodin.com
เฟสบุ๊ค
| ด ค กสวนสัตว์ในกำกับขององค์การสวนสัตว์แห่งประเทศไทย ในพระบรมราชูปถัมภ์ |
| --- | --- | --- |
| สวนสัตว์ในปัจจุบัน |  สวนสัตว์เปิดเขาเขียว  สวนสัตว์เชียงใหม่  สวนสัตว์นครราชสีมา  สวนสัตว์สงขลา  สวนสัตว์อุบลราชธานี  สวนสัตว์สุรินทร์  สวนสัตว์นครสวรรค์  สวนสัตว์ราชบุรี  สวนสัตว์สุโขทัย  สวนสัตว์ชุมพร  สวนสัตว์ขอนแก่น  |  |
| สวนสัตว์ในอนาคต |  สวนสัตว์ปทุมธานี  |  |
| สวนสัตว์ในอดีต |  สวนสัตว์ดุสิต  |  |
  หมวดหมู่:สวนสัตว์ในประเทศไทย 
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
รายชื่อภาพยนตร์แอนิเมชันที่ทำเงินสูงสุด

บทความนี้ประกอบด้วยตารางที่เรียงลำดับภาพยนตร์แอนิเมชันที่ทำเงินสูงสุด, ภาพยนตร์แอนิเมชันที่ทำเงินสูงสุดในแต่ละรูปแบบ, เส้นเวลาของภาพยนตร์แอนิเมชันที่ทำเงินสูงสุดและภาพยนตร์แอนิเมชันชุดที่ทำเงินสูงสุด โดยเรียงลำดับจากจำนวนเงินที่ทำได้จากการฉายในโรงภาพยนตร์เท่านั้น ไม่รวมรายได้จากการขายโฮมวิดีโอ, การขายสิทธิ์ในการฉายผ่านทางโทรทัศน์และสินค้าจากภาพยนตร์
ภาพยนตร์แอนิเมชันสำหรับครอบครัวนั้นทำเงินได้อย่างสม่ำเสมอในบ็อกซ์ออฟฟิศ โดยเฉพาะ ดิสนีย์ ที่มีภาพยนตร์ออกฉายมากมายก่อนจะถึงยุคโฮมวิดีโอ โดยภาพยนตร์ อะลาดิน และ เดอะไลอ้อนคิง จาก วอลต์ดิสนีย์แอนิเมชันสตูดิโอส์ นั้นต่างเคยเป็นภาพยนตร์แอนิเมชันที่ทำเงินสูงสุดในช่วงปีที่ฉาย ต่อมา ดิสนีย์แอนิเมชันก็ประสบความสำเร็จกับภาพยนตร์ชุด โฟรเซน และ โมอาน่า ขณะที่พิกซาร์ก็ประสบความสำเร็จกับภาพยนตร์ชุด ทอย สตอรี่, มหัศจรรย์อารมณ์อลเวง, ฟายดิงนีโม และ รวมเหล่ายอดคนพิทักษ์โลก ซึ่งทำเงินได้ดีในบ็อกซ์ออฟฟิศ
นอกเหนือจากดิสนีย์พิกซาร์แล้ว ยังมีแฟรนไชส์ มิสเตอร์แสบ ร้ายเกินพิกัด, เชร็ค, ไอซ์ เอจ, จักรวาลภาพยนตร์เฟิงเฉิน, กังฟูแพนด้า, มาดากัสการ์ และ โดราเอมอน ซึ่งประสบความสำเร็จเช่นกัน ภาพยนตร์แอนิเมชันที่ทำเงินสูงสุดคือ นาจา 2 เป็นภาพยนตร์จีนและภาพยนตร์แอนิเมชันเรื่องแรกที่ทำเงินมากกว่า 2 พันล้านดอลลาร์สหรัฐทั่วโลก
ภาพยนตร์แอนิเมชันถูกกำหนดให้เป็นภาพยนตร์ที่มีความยาวมากกว่า 40 นาที ซึ่งการเคลื่อนไหวและการแสดงของตัวละครถูกสร้างขึ้นโดยใช้เทคนิคแบบเฟรมต่อเฟรม การจับภาพการเคลื่อนไหวด้วยตัวเองไม่ใช่เทคนิคแอนิเมชัน นอกจากนี้ ตัวละครหลักจำนวนมากต้องเป็นภาพแอนิเมชันและแอนิเมชันต้องคิดเป็นไม่น้อยกว่าร้อยละ 75 ของความยาวภาพยนตร์
—กฎข้อที่เจ็ด –  กฎพิเศษสำหรับรางวัลภาพยนตร์แอนิเมชัน: I. คำจำกัดความ
ภาพยนตร์แอนิเมชันที่ทำเงินสูงสุดในแต่ละรูปแบบ > สตอปโมชัน

ตารางต่อไปนี้คือรายชื่อภาพยนตร์แอนิเมชันแบบสตอปโมชันทำเงินมากกว่า 10 ล้านดอลลาร์สหรัฐ ภาพยนตร์ทุกเรื่องในแฟรนไชส์ วอลเลซแอนด์กรอมมิท และ แกะซ่าฮายกก๊วน มีชื่ออยู่ในตารางนี้ด้วยภาพยนตร์สามเรื่อง
| อันดับ | ชื่อ | รายได้ | ปี | อ้างอิง |
| --- | --- | --- | --- | --- |
| 1 | ชิคเก้น รัน วิ่ง...สู้...กระต๊ากสนั่นโลก | $227,793,915 | 2000 |  |
| 2 | กู้วิกฤตป่วน สวนผักชุลมุน | $192,652,752 | 2005 |  |
| 3 | โครอลไลน์กับโลกมิติพิศวง | $185,768,322 | 2009 |  |
| 4 | กองโจรสลัดหลุดโลก | $123,054,041 | 2012 |  |
| 5 | เจ้าสาวศพสวย | $118,090,836 | 2005 |  |
| 6 | บ็อกซ์โทรลล์ นี่แหละ...มอนสเตอร์ | $109,285,033 | 2014 |  |
| 7 | ฝันร้ายฝันอัศจรรย์ ก่อนวันคริสต์มาส | $107,798,859 | 1993 |  |
| 8 | พารานอร์แมน สยบคำสาปหมู่บ้านต้องมนตร์ | $107,139,399 | 2012 |  |
| 9 | แกะซ่าฮายกก๊วน มูฟวี่ | $106,209,378 | 2015 |  |
| 10 | เจ้าชายน้อย | $97,571,250 | 2015 |  |
| 11 | แฟรงเก้นวีนี่ คืนชีพเพื่อนซี้สี่ขา | $81,491,068 | 2012 |  |
| 12 | คูโบ้และพิณมหัศจรรย์ | $77,548,564 | 2016 |  |
| 13 | ไอลย์ ออฟ ด็อกส์ เกาะเซ็ตซีโร่หมา | $64,241,499 | 2018 |  |
| 14 | เออรีแมน | $54,622,814 | 2018 |  |
| 15 | คุณจิ้งจอกจอมแสบ | $47,001,091 | 2009 |  |
| 16 | แกะซ่าฮายกก๊วน มูฟวี่: ฟาร์มาเกดดอน | $43,100,248 | 2019 |  |
| 17 | เจมส์กับลูกพีชยักษ์มหัศจรรย์ | $28,946,127 | 1996 |  |
| 18 | มิสซิงลิงก์ | $26,249,469 | 2019 |  |
| 19 | เดอะคริสต์มาสออฟโซเลนแอนด์ลุดวิก | $12,345,881 | 2013 |  |
| 20 | มายไลฟ์แอสอะคอร์เช็ตต์ | $10,245,743 | 2016 |  |
ภาพยนตร์แอนิเมชันที่ทำเงินสูงสุดในแต่ละรูปแบบ > ดั้งเดิม

นี่คือรายชื่อภาพยนตร์แอนิเมชันแบบดั้งเดิมที่ทำเงินสูงสุด
| อันดับ | ชื่อ | รายได้ | ปี | อ้างอิง |
| --- | --- | --- | --- | --- |
| 1 | เดอะไลอ้อนคิง (ต้นฉบับ) | $979,046,652 | 1994 |  |
| 2 | เดอะ ซิมป์สันส์ มูฟวี่ | $536,414,270 | 2007 |  |
| 3 | ดาบพิฆาตอสูร เดอะมูฟวี่: ศึกรถไฟสู่นิรันดร์ | $507,127,293 | 2020 |  |
| 4 | อะลาดิน | $504,050,219 | 1992 |  |
| 5 | ทาร์ซาน | $448,191,819 | 1999 |  |
| 6 | โฉมงามกับเจ้าชายอสูร | $424,967,620 | 1991 |  |
| 7 | สโนว์ไวท์กับคนแคระทั้งเจ็ด | $418,200,000 | 1937 |  |
| 8 | มิติวิญญาณมหัศจรรย์ | $383,397,782 | 2001 |  |
| 9 | หลับตาฝัน ถึงชื่อเธอ | $382,238,181 | 2016 |  |
| 10 | เมาคลีลูกหมาป่า | $378,000,000 | 1967 |  |
| 11 | โพคาฮอนทัส | $346,079,773 | 1995 |  |
| 12 | คนค่อมแห่งนอเทรอดาม | $325,338,851 | 1996 |  |
| 13 | สพันจ์บ็อบ ฮีโร่จากใต้สมุทร | $325,186,032 | 2015 |  |
| 14 | การผนึกประตูของซุซุเมะ | $316,848,245 | 2022 |  |
| 15 | มู่หลาน | $304,320,254 | 1998 |  |
| 16 | ทรามวัยกับไอ้ด่าง | $303,000,000 | 1961 |  |
| 17 | เด็กชายกับนกกระสา | $293,758,438 | 2023 |  |
| 18 | เดอะ เฟิสต์ สแลมดังก์ | $279,181,229 | 2022 |  |
| 19 | ลีโล่ แอนด์ สติทช์ อะโลฮ่า..เพื่อนฮาข้ามจักรวาล | $273,144,151 | 2002 |  |
| 20 | มหัศจรรย์มนต์รักเจ้าชายกบ | $270,997,378 | 2009 |  |
| 21 | กวางน้อย...แบมบี้ | $267,447,150 | 1942 |  |
| 22 | ซินเดอเรลล่า | $263,591,415 | 1950 |  |
| 23 | เฮอร์คิวลิส | $252,712,101 | 1997 |  |
| 24 | มหัศจรรย์หมีผู้ยิ่งใหญ่ | $250,397,798 | 2003 |  |
| 25 | วันพีซ ฟิล์ม เรด | $246,570,000 | 2022 |  |
| 26 | ปราสาทเวทมนตร์ของฮาวล์ | $236,049,757 | 2004 |  |
| 27 | เงือกน้อยผจญภัย | $233,000,000 | 1989 |  |
| 28 | เดอะ พริ้นซ์ ออฟ อียิปต์ | $218,613,188 | 1998 |  |
| 29 | โปเนียว ธิดาสมุทรผจญภัย | $201,750,937 | 2009 |  |
| 30 | มหาเวทย์ผนึกมาร 0 | $196,308,703 | 2021 |  |
| 31 | ฤดูฝัน ฉันมีเธอ | $192,894,700 | 2019 |  |
| 32 | แมวเหมียวพเนจร | $191,000,000 | 1970 |  |
| 33 | ทรามวัยกับไอ้ตูบ | $187,000,000 | 1955 |  |
| 34 | แอตแลนติส ผจญภัยอารยนครสุดขอบโลก | $186,053,725 | 2001 |  |
| 35 | โปเกมอน เดอะมูฟวี่ ตอน ความแค้นของมิวทู | $172,744,662 | 1998 |  |
| 36 | เจ้าหญิงจิตวิญญาณแห่งพงไพร | $170,005,875 | 1997 |  |
| 37 | จักรพรรดิกลายพันธุ์ อัศจรรย์พันธุ์ต๊อง | $169,327,687 | 2000 |  |
| 38 | หนูหริ่งหนูหรั่งผจญเพชรตาปีศาจ | $169,000,000 | 1977 |  |
| 39 | พินอคคิโอ | $164,000,000 | 1940 |  |
| 40 | อาริเอตี้ มหัศจรรย์ความลับคนตัวจิ๋ว‎ | $145,570,827 | 2010 |  |
| 41 | โฮมออนเดอะเรนจ์ | $145,358,062 | 2004 |  |
| 42 | ปีเตอร์แพน | $145,000,000 | 1953 |  |
| 43 | เดอะ สพันจ์บ็อบ สแควร์แพ้นท์ เดอะมูฟวี่ | $142,051,255 | 2004 |  |
| 44 | เดอะ รูกราตส์ มูฟวี่ | $140,894,675 | 1998 |  |
| 45 | อนาสตาเซีย | $139,804,348 | 1997 |  |
| 46 | ปีกแห่งฝัน วันแห่งรัก | $136,454,220 | 2013 |  |
| 47 | เมาคลีลูกหมาป่า 2 | $135,703,599 | 2003 |  |
| 48 | โปเกมอน เดอะมูฟวี่ ตอน ลูเกีย จ้าวแห่งทะเลลึก | $133,949,270 | 1999 |  |
| 49 | ดราก้อนบอล ซูเปอร์: โบรลี่ | $124,500,000 | 2018 |  |
| 50 | สปิริต ม้าแสนรู้มหัศจรรย์ผจญภัย | $122,563,539 | 2002 |  |